ddrg/super_eurlex huggingface dataset:
ΑΠΟΦΑΣΗ ΤΟΥ ΣΥΜΒΟΥΛΙΟΥ της 18ης Δεκεμβρίου 1997 σχετικά με την προσωρινή εφαρμογή ορισμένων πρόσθετων πρωτοκόλλων των συμφωνιών ελευθέρων συναλλαγών και των ευρωπαϊκών συμφωνιών με τη Δημοκρατία της Λιθουανίας και τη Δημοκρατία της Λετονίας (98/137/ΕΚ)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας, και ιδίως το άρθρο 113 σε συνδυασμό με το άρθρο 228 παράγραφος 2 πρώτη πρόταση,

την πρόταση της Επιτροπής,

Εκτιμώντας:

ότι η Επιτροπή διαπραγματεύτηκε εξ ονόματος της Κοινότητας πρόσθετα πρωτόκολλα υπό μορφή ανταλλαγής επιστολών για την τροποποίηση των συμφωνιών ελευθέρων συναλλαγών και των ευρωπαϊκών συμφωνιών με τη Δημοκρατία της Λιθουανίας και τη Δημοκρατία της Λετονίας, με σκοπό την παράταση και τροποποίηση ορισμένων διατάξεων για το εμπόριο κλωστοϋφαντουργικών προϊόντων που περιέχονται στις εν λόγω συμφωνίες 7

ότι τα εν λόγω πρόσθετα πρωτόκολλα θα πρέπει να εφαρμοστούν σε προσωρινή βάση από την 1η Ιανουαρίου 1998, εν αναμονή της ολοκλήρωσης των διαδικασιών που απαιτούνται για τη σύναψή τους, υπό την επιφύλαξη αμοιβαίας προσωρινής εφαρμογής από τη Δημοκρατία της Λιθουανίας και τη Δημοκρατία της Λετονίας,

ΑΠΟΦΑΣΙΣΕ:

Άρθρο 1

Τα πρόσθετα πρωτόκολλα υπό μορφή ανταλλαγής επιστολών για την τροποποίηση των συμφωνιών ελευθέρων συναλλαγών και των ευρωπαϊκών συμφωνιών με τη Δημοκρατία της Λιθουανίας και τη Δημοκρατία της Λετονίας με σκοπό την παράταση και την τροποποίηση ορισμένων διατάξεων για το εμπόριο κλωστοϋφαντουργικών προϊόντων που περιέχονται στις εν λόγω συμφωνίες, εφαρμόζονται σε προσωρινή βάση από την 1η Ιανουαρίου 1998, εν αναμονή της επίσημης σύναψής τους, υπό την επιφύλαξη αμοιβαίας προσωρινής εφαρμογής από τη Δημοκρατία της Λιθουανίας και από τη Δημοκρατία της Λετονίας.

Στην παρούσα απόφαση επισυνάπτονται τα κείμενα των μονογραφημένων πρόσθετων πρωτοκόλλων.

Άρθρο 2

Η παρούσα απόφαση δημοσιεύεται στην Επίσημη Εφημερίδα των Ευρωπαϊκών Κοινοτήτων.

Βρυξέλλες, 18 Δεκεμβρίου 1997.

Για το Συμβούλιο

Ο Πρόεδρος

F. BODEN
ΑΠΟΦΑΣΗ ΤΗΣ ΕΠΙΤΡΟΠΗΣ της 27ης Ιανουαρίου 1998 για παράταση της χρονικής περιόδου που αναφέρεται στο άρθρο 15 παράγραφος 2α της οδηγίας 66/403/ΕΟΚ του Συμβουλίου σχετικά με την εμπορία των γεωμήλων προς σπορά (98/111/ΕΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

την οδηγία 66/403/ΕΟΚ του Συμβουλίου, της 14ης Ιουνίου 1966, σχετικά με την εμπορία των γεωμήλων προς σπορά (1), όπως τροποποιήθηκε τελευταία από την απόφαση 97/90/ΕΚ της Επιτροπής (2), και ιδίως το άρθρο 15 παράγραφος 2α,

Εκτιμώντας:

ότι, κατ' αρχήν, και από ορισμένες ημερομηνίες και μετά, τα κράτη μέλη δεν θα δύνανται πλέον να καθορίζουν κατά το δοκούν την ισοδυναμία μεταξύ των γεωμήλων προς σπορά που έχουν συγκομισθεί σε τρίτες χώρες και των γεωμήλων προς σπορά που έχουν συγκομισθεί εντός της Κοινότητας και που πληρούν τις απαιτήσεις της εν λόγω οδηγίας 7

ότι, εντούτοις, δεδομένου ότι δεν έχουν ακόμα περατωθεί οι εργασίες γι' αυτό το θέμα της ισοδυναμίας όσον αφορά όλες τις ενδιαφερόμενες τρίτες χώρες, το άρθρο 15 παράγραφος 2α της προαναφερομένης οδηγίας επέτρεψε στα κράτη μέλη να παρατείνουν μέχρι τις 31 Μαρτίου 1997 τη χρονική περίοδο ισχύος της ισοδυναμίας η οποία είχε ήδη χορηγηθεί σε ορισμένες χώρες οι οποίες δεν καλύπτονται από την κοινοτική ισοδυναμία 7

ότι οι εν λόγω εργασίες δεν έχουν ακόμα ολοκληρωθεί 7

ότι η σχετική έγκριση είναι δυνατόν να παραταθεί μόνο σύμφωνα με τις υποχρεώσεις των κρατών μελών στα πλαίσια των κοινών φυτοϋγειονομικών κανόνων, όπως αυτοί ορίζονται στην οδηγία 77/93/ΕΟΚ του Συμβουλίου (3), όπως τροποποιήθηκε τελευταία από την οδηγία 97/14/ΕΚ της Επιτροπής (4) 7

ότι, δυνάμει της απόφασης 98/92/ΕΚ της Επιτροπής (5), είχαν εγκριθεί μέχρι τις 31 Μαρτίου 1998 παρεκκλίσεις που προβλέπονται από ορισμένα κράτη μέλη ως προς ορισμένες διατάξεις της οδηγίας 77/93/ΕΟΚ σχετικά με τα γεώμηλα προς σπορά καταγωγής Καναδά 7

ότι η έγκριση που χορηγείται στα κράτη μέλη δυνάμει του άρθρου 15 παράγραφος 2α θα πρέπει να επεκταθεί αντιστοίχως 7

ότι τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης επιτροπής σπόρων προς σπορά και γεωργικών δενδροκομικών και δασικών φυτών προς φύτευση,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Στο άρθρο 15 παράγραφος 2α της οδηγίας 66/403/ΕΟΚ, η ημερομηνία «31 Μαρτίου 1997» αντικαθίσταται από την ημερομηνία «31 Μαρτίου 1998».

Άρθρο 2

Η παρούσα απόφαση απευθύνεται στα κράτη μέλη.

Βρυξέλλες, 27 Ιανουαρίου 1998.

Για την Επιτροπή

Franz FISCHLER

Μέλος της Επιτροπής

(1) ΕΕ 125 της 11. 7. 1966, σ. 2320/66.

(2) ΕΕ L 27 της 30. 1. 1997, σ. 49.

(3) ΕΕ L 26 της 31. 1. 1977, σ. 20.

(4) ΕΕ L 87 της 2. 4. 1997, σ. 17.

(5) ΕΕ L 18 της 23. 1. 1998, σ. 30.
ΑΠΟΦΑΣΗ ΤΗΣ ΕΠΙΤΡΟΠΗΣ της 16ης Δεκεμβρίου 1997 σχετικά με την παράταση ισχύος της απαγόρευσης της σύστασης συνολικής εγγύησης για ορισμένες πράξεις εξωτερικής κοινοτικής διαμετακόμισης, που θεσπίστηκε με την απόφαση 96/743/ΕΚ (Κείμενο που παρουσιάζει ενδιαφέρον για τον ΕΟΧ) (98/7/ΕΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΟΚ) αριθ. 2913/92 του Συμβουλίου, της 12ης Οκτωβρίου 1992, περί θεσπίσεως κοινοτικού τελωνειακού κώδικα (1), όπως τροποποιήθηκε τελευταία από τον κανονισμό (ΕΚ) αριθ. 82/97 του Ευρωπαϊκού Κοινοβουλίου και του Συμβουλίου (2), και ιδίως το άρθρο 249,

τον κανονισμό (ΕΟΚ) αριθ. 2454/93 της Επιτροπής, της 2ας Ιουλίου 1993, για τον καθορισμό ορισμένων διατάξεων εφαρμογής του κανονισμού (ΕΟΚ) αριθ. 2913/92 του Συμβουλίου περί θεσπίσεως του κοινοτικού τελωνειακού κώδικα (3), όπως τροποποιήθηκε τελευταία από τον κανονισμό (ΕΚ) αριθ. 1427/97 (4), και ιδίως το άρθρο 362,

Εκτιμώντας:

ότι, δυνάμει του άρθρου 362 παράγραφος 1 του κανονισμού (ΕΟΚ) αριθ. 2454/93, η σύσταση συνολικής εγγύησης μπορεί να απαγορευθεί προσωρινά όσον αφορά εμπορεύματα που παρουσιάζουν αυξημένο κίνδυνο απάτης, ύστερα από αίτηση ενός ή περισσοτέρων κρατών μελών 7

ότι η Επιτροπή πρέπει να καθορίζει, τουλάχιστον μία φορά ετησίως, εάν είναι σκόπιμο να διατηρηθούν τα μέτρα που λήφθηκαν δυνάμει του άρθρου 362 παράγραφος 1 7

ότι σχετικά με την απόφαση 96/743/ΕΚ της Επιτροπής, της 9ης Δεκεμβρίου 1996, σχετικά με την υιοθέτηση ειδικών μέτρων για την προσωρινή απαγόρευση της σύστασης συνολικής εγγύησης για ορισμένες πράξεις εξωτερικής κοινοτικής διαμετακόμισης (5), όπως τροποποιήθηκε από την απόφαση 97/583/ΕΚ (6), η Επιτροπή αποφάσισε να απαγορεύσει προσωρινά τη σύσταση συνολικής εγγύησης για ορισμένες πράξεις εξωτερικής κοινοτικής διαμετακόμισης σχετικά με τα τσιγάρα της διάκρισης 2402.20 του εναρμονισμένου συστήματος και με ορισμένα εμπορεύματα, ο κατάλογος των οποίων εμφαίνεται στο παράρτημα της εν λόγω απόφασης, λόγω του αυξημένου κινδύνου απάτης που εμφανίζουν αυτές οι πράξεις 7

ότι η προστασία των οικονομικών συμφερόντων που διακυβεύονται με τις πράξεις αυτές καθιστά αναγκαία την παράταση της ισχύος αυτών των μέτρων τόσο για την κοινοτική διαμετακόμιση όσο και για την κοινή διαμετακόμιση, για να υπάρχει εγγύηση για μεγαλύτερη αποτελεσματικότητα αυτής της προστασίας 7

ότι τα μέτρα που προβλέπονται στην παρούσα απόφαση είναι σύμφωνα με τη γνώμη της επιτροπής του τελωνειακού κώδικα,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Η ισχύς των μέτρων που θεσπίζονται με την απόφαση 96/743/ΕΚ παρατείνεται για περίοδο δώδεκα μηνών.

Άρθρο 2

Η παρούσα απόφαση εφαρμόζεται από την 1η Ιανουαρίου 1998.

Άρθρο 3

Η παρούσα απόφαση απευθύνεται στα κράτη μέλη.

Βρυξέλλες, 16 Δεκεμβρίου 1997.

Για την Επιτροπή

Mario MONTI

Μέλος της Επιτροπής

(1) ΕΕ L 302 της 19. 10. 1992, σ. 1.

(2) ΕΕ L 17 της 21. 1. 1997, σ. 1.

(3) ΕΕ L 253 της 11. 10. 1993, σ. 1.

(4) ΕΕ L 196 της 24. 7. 1997, σ. 31.

(5) ΕΕ L 338 της 28. 12. 1996, σ. 105.

(6) ΕΕ L 237 της 28. 8. 1997, σ. 41.
31998D0545R(01)

ΔΙΟΡΘΩΤΙΚΟ Α : - 98/545/ΕΚ, Ευρατόμ: Απόφαση του Συμβουλίου της 15ης Σεπτεμβρίου 1998 για το διορισμό των μελών της Οικονομικής και Κοινωνικής Επιτροπής για την περίοδο από 21 Σεπτεμβρίου 1998 μέχρι 20 Σεπτεμβρίου 2002



Επίσημη Εφημερίδα αριθ. L 275 της 10/10/1998 σ. 0046
Διορθωτικό στην απόφαση 98/41/ΕΚ της Επιτροπής, της 28ης Νοεμβρίου 1997, σχετικά με την έγκριση του προγράμματος εξάλειψης της λύσσας, για το έτος 1998, που υπέβαλε η Ιταλία και για τον καθορισμό του επιπέδου της χρηματοδοτικής συμμετοχής της Κοινότητας (Επίσημη Εφημερίδα των Ευρωπαϊκών Κοινοτήτων L 16 της 21ης Ιανουαρίου 1998)

Σελίδα 15, άρθρο 3 παράγραφος 2 πρώτη περίπτωση:

αντί: «. . . ανά τρίμηνο διαβίβαση . . .»,

διάβαζε: «. . . ανά εβδομάδα διαβίβαση . . .».
ΑΠΟΦΑΣΗ ΤΗΣ ΕΠΙΤΡΟΠΗΣ της 17ης Απριλίου 1997 που αναγνωρίζει ότι η παραγωγή οίνων ποιότητας που παράγονται σε καθορισμένες περιοχές της Αυστρίας είναι, λόγω των ποιοτικών χαρακτηριστικών αυτών των οίνων, κατά πολύ μικρότερη από τη ζήτηση (Το κείμενο στη γερμανική γλώσσα είναι το μόνο αυθεντικό) (97/280/ΕΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΟΚ) αριθ. 822/87 του Συμβουλίου, της 16ης Μαρτίου 1987, για την κοινή οργάνωση της αμπελοοινικής αγοράς (1), όπως τροποποιήθηκε τελευταία από τον κανονισμό (ΕΚ) αριθ. 536/97 (2), και ιδίως το άρθρο 6 παράγραφος 4,

Εκτιμώντας:

ότι, σύμφωνα με το άρθρο 6 παράγραφος 1 του κανονισμού (ΕΟΚ) αριθ. 822/87, απαγορεύεται, μέχρι τις 31 Αυγούστου 1988, κάθε νέα φυτεία αμπέλου 7 ότι η διάταξη αυτή προβλέπει, ωστόσο, ότι τα κράτη μέλη δύνανται να χορηγήσουν για τις περιόδους εμπορίας 1996/97 και 1997/98 άδειες για νέες φυτείες για εκτάσεις που προορίζονται για την παραγωγή:

- οίνων ποιότητας που παράγονται σε καθορισμένες περιοχές (vqprd) και

- επιτραπέζιων οίνων που προσδιορίζονται σε μία από τις ακόλουθες μνείες: «Landwein», «vin de pays», «indicazione geogrfica tipica», «vino de la tierra», «vinho regional», «regional wine», κ.λπ, για τους οποίους η Επιτροπή αναγνώρισε ότι η παραγωγή είναι, λόγω των ποιοτικών χαρακτηριστικών τους, κατά πολύ μικρότερη από τη ζήτηση 7

ότι υποβλήθηκαν από την Αυστρία, στις 6 Δεκεμβρίου 1996, στις 22 Ιανουαρίου 1997 και στις 10 Μαρτίου 1997, αιτήσεις για την εφαρμογή αυτής της διάταξης, όσον αφορά ορισμένες περιοχές 7

ότι, από την εξέταση αυτών των αιτήσεων, κατέστη δυνατό να διαπιστωθεί ότι οι εν λόγω vqprd πληρούν τους όρους που απαιτούνται από το μέτρο 7 ότι δεν υπήρξε υπέρβαση του ορίου των 139 εκταρίων που προβλέπονται από τον κανονισμό 7

ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχείρισης οίνων,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Οι vqprd που αναφέρονται στο παράρτημα πληρούν τους όρους που προβλέπονται στο άρθρο 6 παράγραφος 1 δεύτερο εδάφιο του κανονισμού (ΕΟΚ) αριθ. 822/87 με την επιφύλαξη ότι τηρείται, για το σύνολο των vqprd της ίδιας περιοχής, η αύξηση της έκτασης που αναφέρεται στο εν λόγω παράρτημα.

Άρθρο 2

Η παρούσα απόφαση απευθύνεται στην Ομοσπονδιακή Δημοκρατία της Αυστρίας.

Βρυξέλλες, 17 Απριλίου 1997.

Για την Επιτροπή

Franz FISCHLER

Μέλος της Επιτροπής

(1) ΕΕ αριθ. L 84 της 27. 3. 1987, σ. 1.

(2) ΕΕ αριθ. L 83 της 25. 3. 1997, σ. 5.

ΠΑΡΑΡΤΗΜΑ

>ΘΕΣΗ ΠΗΝΑΚΑ>
ΑΠΟΦΑΣΗ ΤΗΣ ΕΠΙΤΡΟΠΗΣ της 9ης Ιανουαρίου 1997 που αναγνωρίζει ότι η παραγωγή οίνων ποιότητας που παράγονται σε καθορισμένες περιοχές στην Ισπανία, είναι λόγω των ποιοτικών χαρακτηριστικών αυτών των οίνων, κατά πολύ μικρότερη από τη ζήτηση (Το κείμενο στην ισπανική γλώσσα είναι το μόνο αυθεντικό) (Κείμενο που παρουσιάζει ενδιαφέρον για τον ΕΟΧ) (97/85/ΕΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΟΚ) αριθ. 822/87 του Συμβουλίου, της 16ης Μαρτίου 1987, για την κοινή οργάνωση της αμπελοοινικής αγοράς (1), όπως τροποποιήθηκε τελευταία από τον κανονισμό (ΕΚ) αριθ. 1592/96 (2), και ιδίως το άρθρο 6 παράγραφος 4,

Εκτιμώντας:

ότι, σύμφωνα με το άρθρο 6 παράγραφος 1 του κανονισμού (ΕΟΚ) αριθ. 822/87, απαγορεύεται, μέχρι τις 31 Αυγούστου 1998, κάθε νέα φυτεία αμπέλου 7 ότι η διάταξη αυτή προβλέπει, ωστόσο, ότι τα κράτη μέλη δύνανται να χορηγήσουν για τις περιόδους εμπορίας 1996/97 και 1997/98 άδειες για νέες φυτείες για εκτάσεις που προορίζονται για την παραγωγή:

- οίνων ποιότητας που παράγονται σε καθορισμένες περιοχές (v.q.p.r.d.)

και

- επιτραπέζιων οίνων που προσδιορίζονται με μία από τις ακόλουθες μνείες: «Landwein», «vin de pays», «indicazione geografica tipica», «vino de la tierra», «vinho regional», «regional wine» κ.λπ., για τα οποία η Επιτροπή αναγνώρισε ότι η παραγωγή είναι, λόγω των ποιοτικών χαρακτηριστικών τους, κατά πολύ μικρότερη από τη ζήτηση 7

ότι υποβλήθηκαν από την ισπανική κυβέρνηση, στις 3 Δεκεμβρίου 1996, αιτήσεις για την εφαρμογή αυτής της διάταξης, όσον αφορά ορισμένα v.q.p.r.d 7

ότι, από την εξέταση αυτών των αιτήσεων, κατέστη δυνατό να διαπιστωθεί ότι οι εν λόγω v.q.p.r.d πληρούν τους όρους που απαιτούνται 7 ότι δεν υπήρξε υπέρβαση του ορίου των 3 615 εκταρίων που προβλέπεται από τον κανονισμό 7

ότι τα μέτρα που προβλέπονται στην παρούσα απόφαση είναι σύμφωνα με τη γνώμη της επιτροπής διαχείρισης των οίνων,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Οι v.q.p.r.d που αναφέρονται στο παράρτημα πληρούν τους όρους που προβλέπονται στο άρθρο 6 παράγραφος 1 δεύτερο εδάφιο του κανονισμού (ΕΟΚ) αριθ. 822/87, με την επιφύλαξη ότι τηρείται, για το σύνολο των v.q.p.r.d μιας ίδιας περιοχής, η αύξηση της έκτασης που αναφέρεται στο ίδιο παράρτημα.

Άρθρο 2

Η παρούσα απόφαση απευθύνεται στο Βασίλειο της Ισπανίας.

Βρυξέλλες, 9 Ιανουαρίου 1997.

Για την Επιτροπή

Franz FISCHLER

Μέλος της Επιτροπής

(1) ΕΕ αριθ. L 84 της 27. 3. 1987, σ. 1.

(2) ΕΕ αριθ. L 206 της 16. 8. 1996, σ. 31.

ΠΑΡΑΡΤΗΜΑ

>ΘΕΣΗ ΠΗΝΑΚΑ>
ΑΠΟΦΑΣΗ ΤΟΥ ΣΥΜΒΟΥΛΙΟΥ της 27ης Μαΐου 1997 σχετικά με τη σύναψη συμφωνίας μεταξύ της Ευρωπαϊκής Κοινότητας και των Ηνωμένων Πολιτειών του Μεξικού για την αμοιβαία αναγνώριση και προστασία των επωνυμιών στον τομέα των αλκοολούχων ποτών (97/361/ΕΚ)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας, και ιδίως το άρθρο 113, σε συνδυασμό με το άρθρο 228 παράγραφος 2 πρώτη φράση,

την πρόταση της Επιτροπής,

Εκτιμώντας:

ότι η σύναψη της προκειμένης συμφωνίας μεταξύ της Ευρωπαϊκής Κοινότητας και των Ηνωμένων Πολιτειών του Μεξικού για την αμοιβαία αναγνώριση και προστασία των επωνυμιών στον τομέα των ακλοολούχων ποτών θα βελτιώσει τις συνθήκες εμπορίας αλκοολούχων ποτών στην κοινοτική και την μεξικανική αγορά, τηρουμένων των αρχών της ισότητας, του αμοιβαίου συμφέροντος και της αμοιβαιότητας 7 ότι η συμφωνία αυτή πρέπει κατά συνέπεια να εγκριθεί 7

ότι, προς ευχερέστερη εφαρμογή ορισμένων διατάξεων της συμφωνίας, η Επιτροπή θα πρέπει να μπορεί να διενεργήσει τις αναγκαίες τεχνικές τροποποιήσεις, δια της διαδικασίας του άρθρου 15 του κανονισμού (ΕΟΚ) αριθ. 1576/89 του Συμβουλίου, της 29ης Μαΐου 1989, για τη θέσπιση των γενικών κανόνων σχετικά με το χαρακτηρισμό και την παρουσίαση των αλκοολούχων ποτών (1),

ΑΠΟΦΑΣΙΖΕΙ:

Άρθρο 1

Εγκρίνεται εξ ονόματος της Ευρωπαϊκής Κοινότητας η συμφωνία μεταξύ της Ευρωπαϊκής Κοινότητας και των Ηνωμένων Πολιτειών του Μεξικού για την αμοιβαία αναγνώριση και προστασία των επωνυμιών στον τομέα των αλκοολούχων ποτών και η σχετική ανταλλαγή επιστολών.

Τα διαλαμβανόμενα στο πρώτο εδάφιο κείμενα επισυνάπτονται στην παρούσα απόφαση.

Άρθρο 2

Ο Πρόεδρος του Συμβουλίου εξουσιοδοτείται να ορίσει τα πρόσωπα που εξουσιοδοτούνται να υπογράψουν τη συμφωνία.

Άρθρο 3

Ο Πρόεδρος του Συμβουλίου προβαίνει στην κοινοποίηση που προβλέπεται από το άρθρο 22 πρώτη παράγραφος της συμφωνίας (2).

Άρθρο 4

Για την εφαρμογή του άρθρου 18 της συμφωνίας, η Επιτροπή εξουσιοδοτείται να συνάψει, σύμφωνα με τη διαδικασία του άρθρου 15 του κανονισμού (ΕΟΚ) αριθ. 1576/89, τις αναγκαίες πράξεις για την τροποποίηση της παρούσας συμφωνίας.

Άρθρο 5

Η Επιτροπή, επικουρούμενη από τους εκπροσώπους των κρατών μελών, αντιπροσωπεύει την Κοινότητα στη μεικτή επιτροπή που αναφέρεται στο άρθρο 17 της συμφωνίας.

Άρθρο 6

Η παρούσα απόφαση δημοσιεύεται στην Επίσημη Εφημερίδα των Ευρωπαϊκών Κοινοτήτων.

Βρυξέλλες, 27 Μαΐου 1997.

Για το Συμβούλιο

Ο Πρόεδρος

W. SORGDRAGER

(1) ΕΕ αριθ. L 160 της 12. 6. 1989, σ. 1. Κανονισμός όπως τροποποιήθηκε τελευταία από τον κανονισμό (ΕΚ) αριθ. 3378/94 (ΕΕ αριθ. L 366 της 31. 12. 1994, σ. 1).

(2) Η ημερομηνία έναρξης ισχύος της συμφωνίας θα δημοσιευθεί στην Επίσημη Εφημερίδα των Ευρωπαϊκών Κοινοτήτων από την Γενική Γραμματεία του Συμβουλίου.
ΑΠΟΦΑΣΗ ΤΗΣ ΕΠΙΤΡΟΠΗΣ της 16ης Δεκεμβρίου 1997 για τροποποίηση της απόφασης 97/467/ΕΚ για την κατάρτιση προσωρινών καταλόγων εγκαταστάσεων τρίτων χωρών από τις οποίες τα κράτη μέλη επιτρέπουν τις εισαγωγές κρέατος κουνελιού και εκτρεφομένων θηραμάτων (Κείμενο που παρουσιάζει ενδιαφέρον για τον ΕΟΧ) (97/871/ΕΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

την απόφαση 95/408/ΕΚ του Συμβουλίου, της 22ας Ιουνίου 1995, σχετικά με τις λεπτομέρειες κατάρτισης, για μια μεταβατική περίοδο, προσωρινών πινάκων εγκαταστάσεων τρίτων χωρών, από τις οποίες επιτρέπεται στα κράτη μέλη να εισάγουν ορισμένα προϊόντα ζωικής προέλευσης, προϊόντα αλιείας ή ζώντα δίθυρα μαλάκια (1), όπως τροποποιήθηκε από την απόφαση 97/34/ΕΚ (2), και ιδίως το άρθρο 2 παράγραφος 1,

Εκτιμώντας:

ότι έχουν καταρτιστεί προσωρινοί κατάλογοι εγκαταστάσεων που παράγουν κρέας κουνελιού και εκτρεφομένων θηραμάτων, με την απόφαση 97/467/ΕΚ της Επιτροπής (3), όπως τροποποιήθηκε τελευταία από την απόφαση 97/869/ΕΟΚ (4) 7

ότι η Λαϊκή Δημοκρατία της Κίνας έχει διαβιβάσει κατάλογο εγκαταστάσεων οι οποίες παράγουν κρέας κουνελιού και εκτρεφομένων θηραμάτων, για τις οποίες οι αρμόδιες αρχές πιστοποιούν ότι πληρούν τις κοινοτικές απαιτήσεις 7

ότι, από μια κοινοτική κτηνιατρική αποστολή, έχει διαπιστωθεί ότι η δομή και η οργάνωση της αρμόδιας αρχής η οποία είναι υπεύθυνη για την έγκριση των εγκαταστάσεων είναι επαρκείς, και ότι οι εξουσίες που διαθέτει αυτή η αρμόδια αρχή αποτελούν εγγύηση του ότι δύναται να εξασφαλίζει την εφαρμογή των κοινοτικών κανόνων 7

ότι η εν λόγω αποστολή διενήργησε επιτόπου ελέγχους εγκαταστάσεων που περιλαμβάνονται στον προαναφερόμενο κατάλογο, από τους οποίους διαπιστώθηκε ότι οι υγειονομικοί κανόνες των εγκαταστάσεων αυτών είναι επαρκείς 7

ότι είναι, επομένως, δυνατόν να καταρτιστεί προσωρινός κατάλογος εγκαταστάσεων που παράγουν κρέας κουνελιού στη Λαϊκή Δημοκρατία της Κίνας 7

ότι τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης κτηνιατρικής επιτροπής,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Το παράρτημα της παρούσας απόφασης προστίθεται στο παράρτημα της απόφασης 97/467/ΕΚ.

Άρθρο 2

Η παρούσα απόφαση τίθεται σε ισχύ από την 1η Ιανουαρίου 1998.

Άρθρο 3

Η παρούσα απόφαση απευθύνεται στα κράτη μέλη.

Βρυξέλλες, 16 Δεκεμβρίου 1997.

Για την Επιτροπή

Franz FISCHLER

Μέλος της Επιτροπής

(1) ΕΕ L 243 της 11. 10. 1995, σ. 17.

(2) ΕΕ L 13 της 16. 1. 1997, σ. 33.

(3) ΕΕ L 199 της 26. 7. 1997, σ. 57.

(4) Βλέπε σελίδα 43 της παρούσας Επίσημης Εφημερίδας.

ΠΑΡΑΡΤΗΜΑ

Paνs: Repϊblica Popular de China / Land: Folkerepublikken Kina / Land: Volksrepublik China / Χώρα: Λαϊκή Δημοκρατία της Κίνας / Country: People's Republic of China / Pays: Rιpublique populaire de Chine / Paese: Repubblica popolare cinese / Land: China (Volksrepubliek) / Paνs: Repϊblica Popular da China / Maa: Kiinan kansantasavalta / Land: Folkrepubliken Kina

>ΘΕΣΗ ΠΗΝΑΚΑ>
ΑΠΟΦΑΣΗ ΤΗΣ ΕΠΙΤΡΟΠΗΣ της 3ης Δεκεμβρίου 1997 σχετικά με παράταση εξαίρεσης που παραχωρήθηκε στη Γερμανία βάσει του άρθρου 8 παράγραφος 2 στοιχείο γ) της οδηγίας 70/156/ΕΟΚ του Συμβουλίου περί προσεγγίσεως των νομοθεσιών των κρατών μελών σχετικά με την έγκριση τύπου των μηχανοκίνητων οχημάτων και των ρυμουλκουμένων τους (Το κείμενο στη γερμανική γλώσσα είναι το μόνο αυθεντικό) (97/846/ΕΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

την οδηγία 70/156/ΕΟΚ του Συμβουλίου, της 6ης Φεβρουαρίου 1970, περί προσεγγίσεως των νομοθεσιών των κρατών μελών σχετικά με την έγκριση τύπου των μηχανοκίνητων οχημάτων και των ρυμουλκουμένων τους (1), όπως τροποποιήθηκε τελευταία από την οδηγία 97/27/ΕΚ του Ευρωπαϊκού Κοινοβουλίου και του Συμβουλίου (2), και ιδίως το άρθρο 8 παράγραφος 2 στοιχείο γ),

Εκτιμώντας:

ότι με την απόφασή της 95/458/ΕΚ (3), η Επιτροπή ενέκρινε την αίτηση εξαίρεσης που υπέβαλε η Ομοσπονδιακή Δημοκρατία της Γερμανίας βάσει του άρθρου 8 παράγραφος 2 στοιχείο γ) της οδηγίας 70/156/ΕΟΚ όσον αφορά την παραγωγή και την τοποθέτηση ενός τρίτου φανού πέδησης κατηγορίας ΟΕΕ S3 σύμφωνα με τον κανονισμό αριθ. 7 της ΟΕΕ, τοποθετούμενου σύμφωνα με τον κανονισμό αριθ. 48 της ΟΕΕ προκειμένου να χορηγηθεί έγκριση ΕΚ 7

ότι η αίτηση παράτασης της εξαίρεσης που υπέβαλε η Γερμανία στις 7 Μαΐου 1997 οφείλεται στο γεγονός ότι δεν έχουν ακόμη αρχίσει να ισχύουν τα μέτρα που είναι αναγκαία για την προσαρμογή στην τεχνική πρόοδο των επί μέρους οδηγιών, και επομένως χρειάζεται να παραταθεί η εν λόγω εξαίρεση έως την έναρξη ισχύος των ανωτέρω οδηγιών και πάντως για χρονικό διάστημα το πολύ εικοσιτεσσάρων μηνών 7

ότι η επιτροπή για την προσαρμογή στην τεχνική πρόοδο, η οποία έχει συσταθεί σύμφωνα με την οδηγία 70/156/ΕΟΚ, γνωμοδότησε θετικά για το μέτρο που προβλέπει η παρούσα απόφαση,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Παρατείνεται η εξαίρεση που χορηγήθηκε στη Γερμανία με την απόφαση 95/458/ΕΚ έως ότου αρχίσουν να εφαρμόζονται τα μέτρα προσαρμογής των οικείων επιμέρους οδηγιών στην τεχνική πρόοδο, και πάντως για χρονικό διάστημα το πολύ εικοσιτεσσάρων μηνών.

Άρθρο 2

Η παρούσα απόφαση απευθύνεται στην Ομοσπονδιακή Δημοκρατία της Γερμανίας.

Βρυξέλλες, 3 Δεκεμβρίου 1997.

Για την Επιτροπή

Martin BANGEMANN

Μέλος της Επιτροπής

(1) ΕΕ L 42 της 23. 2. 1970, σ. 1.

(2) ΕΕ L 233 της 25. 8. 1997, σ. 1.

(3) ΕΕ L 265 της 8. 11. 1995, σ. 37.
ΑΠΟΦΑΣΗ ΤΗΣ ΟΙΚΟΝΟΜΙΚΗΣ ΚΑΙ ΚΟΙΝΩΝΙΚΗΣ ΕΠΙΤΡΟΠΗΣ σχετικά με την πρόσβαση του κοινού στα έγγραφα της ΟΚΕ

ΤΟ ΠΡΟΕΔΡΕΙΟ,

Έχοντας υπόψη:

τη δήλωση σχετικά με το δικαίωμα πρόσβασης στην πληροφόρηση, η οποία επισυνάπτεται στο παράρτημα της τελικής πράξης της συνθήκης για την Ευρωπαϊκή Ένωση και η οποία υπογραμμίζει ότι η διαφάνεια της διαδικασίας λήψης αποφάσεων ενισχύει το δημοκρατικό χαρακτήρα των θεσμικών οργάνων, καθώς και την εμπιστοσύνη του κοινού προς τη διοίκηση,

τα συμπεράσματα, βάσει των οποίων τα Ευρωπαϊκά Συμβούλια του Μπίρμινχαμ, του Εδιμβούργου και της Κοπεγχάγης συμφώνησαν επί ενός αριθμού αρχών, προκειμένου να συμβάλουν στη δημιουργία μιας Ευρώπης εγγύτερης προς τους πολίτες της,

το αίτημα του ευρωπαίου διαμεσολαβητή της 5ης Ιουνίου 1996, καθώς και την απάντηση του προέδρου της ΟΚΕ,

το αίτημα του ευρωπαίου διαμεσολαβητή της 9ης Σεπτεμβρίου 1996,

τον εσωτερικό κανονισμό της ΟΚΕ, και ιδίως το άρθρο 8 παράγραφος 4,

Εκτιμώντας ότι είναι προς όφελος της ΟΚΕ να θεσπιστούν διατάξεις γενικής ισχύος οι οποίες να επιτρέπουν την πρόσβαση του κοινού στα έγγραφα της ΟΚΕ,

ΑΠΟΦΑΣΙΖΕΙ:

1. Το κοινό θα έχει τη μεγαλύτερη δυνατή πρόσβαση στα έγγραφα που υιοθετεί η ΟΚΕ ή τα τμήματά της (1).

2. Οι αιτήσεις για πρόσβαση σε έγγραφα θα πρέπει να απευθύνονται προς τη γενική γραμματεία της ΟΚΕ και να είναι επαρκώς σαφείς, κυρίως όσον αφορά τα στοιχεία που επιτρέπουν τον εντοπισμό του ή των ζητούμενων εγγράφων. Ενδεχομένως, η ΟΚΕ θα ζητεί από τους αιτούντες περαιτέρω διευκρινίσεις.

3. Η πρόσβαση στα έγγραφα θα συνίσταται είτε στην επιτόπου μελέτη τους είτε στην έκδοση ενός και μόνο φωτοαντιγράφου τους. Ενδεχομένως, η ΟΚΕ θα ζητεί τη συμβολή των αιτούντων στις δαπάνες, ανάλογα με τον όγκο των εγγράφων προς φωτοαντιγραφή.

4. Οι αιτούντες δεν θα έχουν το δικαίωμα αναπαραγωγής και διάδοσης των εγγράφων για εμπορικούς σκοπούς, χωρίς την προηγούμενη έγκριση της ΟΚΕ.

5. Λαμβανομένης υπόψη της υφιστάμενης συμφωνίας πώλησης μεταξύ της ΟΚΕ και της Υπηρεσίας Επισήμων Εκδόσεων των Ευρωπαϊκών Κοινοτήτων (OPOCE), η ΟΚΕ δεν θα διαθέτει πλήρη φωτοαντίγραφα εγγράφων, τα οποία υπόκεινται στην εν λόγω συμφωνία.

Βρυξέλλες, 27 Μαΐου 1997.

Ο Πρόεδρος

Tom JENKINS

(1) Ωστόσο, όσον αφορά τις προπαρασκευαστικές εργασίες για τις γνωμοδοτήσεις της ΟΚΕ, η πρόσβαση στα εν λόγω έγγραφα και η διάδοσή τους θα επιτρέπεται μόνο κατόπιν γραπτής αίτησης προς τη γενική γραμματεία, την οποία θα έχει εγκρίνει η τελευταία.